CELEX: E2015J0003
Language: da
Date: 2015-10-02 00:00:00
Title: Domstolens dom af 2. oktober 2015 i sag E-3/15 — Liechtensteinische Gesellschaft für Umweltschutz mod Gemeinde Vaduz (Vaduz Kommune) (Direktiv 2011/92/EU om vurdering af visse offentlige og private projekter — artikel 11 — ret til domstolsprøvelse — EØS-rettens virkning i de nationale retsordener — ækvivalens- og effektivitetsprincippet)

8.12.2016   
            
            
               DA
            
            
               Den Europæiske Unions Tidende
            
            
               C 457/11
            
         DOMSTOLENS DOM
   af 2. oktober 2015
   i sag E-3/15
   Liechtensteinische Gesellschaft für Umweltschutz mod Gemeinde Vaduz (Vaduz Kommune)
   (Direktiv 2011/92/EU om vurdering af visse offentlige og private projekter — artikel 11 — ret til domstolsprøvelse — EØS-rettens virkning i de nationale retsordener — ækvivalens- og effektivitetsprincippet)
   (2016/C 457/08)
   I sag E-3/15, Liechtensteinische Gesellschaft für Umweltschutz mod Gemeinde Vaduz, hvori Staatsgerichtshof des Fürstentums Liechtenstein har anmodet EFTA-Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke artikel 11 i Europa-Parlamentets og Rådets direktiv 2011/92/EU af 13. december 2011 om vurdering af visse offentlige og private projekters indvirkning på miljøet, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 2. oktober 2015. Domskonklusionen lyder således:
   
               1.
            
            
               Liechtenstein var forpligtet til at gennemføre direktiv 2011/92/EU i henhold til Det Blandede EØS-udvalgs afgørelse nr. 230/2012 af 7. december 2012 og til at anvende det i forbindelse med den i hovedsagen omhandlede VVM-procedure.
            
         
               2.
            
            
               Det er ikke foreneligt med artikel 11 i direktiv 2011/92/EU at træffe en generel afgørelse om et projekts forenelighed med miljøet, samtidig med at væsentlige spørgsmål vedrørende projektets miljøvirkninger som f.eks. dem, der er omhandlet i artikel 5, stk. 3, i direktiv 2011/92/EU, henskydes til afgørelse under en efterfølgende godkendelsesprocedure, inden for rammerne af hvilken ikke-statslige organisationer, der arbejder for miljøbeskyttelse, ikke har adgang til at få afgørelsen prøvet ved en retsinstans. Det tilkommer den nationale ret at afgøre, om væsentlige spørgsmål er berørt i denne sag.
            
         
               3.
            
            
               EØS-retten kræver ikke, at ikke-gennemførte EØS-bestemmelser kan påberåbes direkte for de nationale domstole i EFTA-staterne. Det følger imidlertid af EØS-retten, at den nationale ret ved fortolkningen af nationale retsregler er forpligtet til så vidt muligt at anvende de fortolkningsmetoder, som er anerkendt i national ret, med henblik på at opnå det resultat, der forfølges med direktiv 2011/92/EU. Denne forpligtelse opstår på den dato, hvor den pågældende retsakt indarbejdes i EØS-aftalen.
            
         
               4.
            
            
               Det tilkommer den forelæggende ret i lyset af principperne om ækvivalens og effektivitet at fastlægge retsvirkningen af, at der foreligger en tilsidesættelse af artikel 11 i direktiv 2011/92/EU.